**Igor Matovič**, nado en Trnava o 11 de maio de 1973, é un político eslovaco que exerce como o antigo primeiro ministro de Eslovaquia. 

Matovič fundou o movemento Xente Común (*Obyčajní ľudia*), de centro-dereita, que se presentou ás eleccións coa anticorrupción por bandeira. Foi elixido para o Consello Nacional en 2010 nas listas do partido Liberdade e Solidariedade. A súa campaña anticorrupción centrouse especialmente nos privilexios parlamentarios e os subornos.

Foi reelixido en 2020 e o seu partido obtivo un número suficiente de escanos para formar un goberno de coalición con outros tres partidos de centro e dereita. O goberno que Matovič formou foi aceptado pola presidenta Zuzana Čaputová e foi nomeado primeiro ministro o 21 de marzo de 2020.

Traxectoria
-----------

### Inicios e mundo empresarial

Igor Matovič naceu en Trnava o 11 de maio de 1973. En 1993 comezou a estudar na Facultade de Xestión da Universidade Comenius, graduándose en 1997. Fundou un negocio en 1997 e traballou como conselleiro delegado da editorial regionPRESS dende 2002 ata 2010. Máis tarde Matovič trasladou o negocio á súa muller, Pavlína.

### Carreira política

En 2010 fundou o movemento cívico Xente Común (*Obyčajní ľudia*, OĽaNO), de centro dereita e que poñía énfase na anticorrupción. Matovič anunciou o movemento cívico mediante folletos gratuítos distribuídos pola compañía de prensa da súa familia. Xunto con outros tres deputados de Xente Común, saíu elixido para o parlamento nas eleccións de 2010 na lista Liberdade e Solidariedade (SAS). Permaneceu no grupo do SaS ata febreiro do ano seguinte, cando a proposta do partido opositor Smer sobre a cidadanía múltiple. A oposición de Matovič á posición do goberno levou ao abandono da coalición por parte do SaS. En 2011, o goberno de Iveta Radičová caeu, o que provocou novas eleccións en 2012. Liderado por Matovič, Xente Común foi reconstituído en OĽaNO (Xente Común e Personalidades Independentes), un partido político independente. OĽaNO obtivo o 8,55% dos votos e 16 escanos. Permaneceu na oposición porque non estaba disposto a traballar con Smer-SD. 

Como líder de OĽaNO, Matovič chamou a atención facendo campañas contra a corrupción. Para denunciar a inmunidade parlamentaria, aparcou deliberadamente o seu coche nunha beirarrúa e mostrou o seu pase parlamentario á policía cando esta pretendía remolcalo, mentres que para opoñerse á corrupción, someteuse a unha proba de polígrafo para probar que nunca aceptara subornos. Con todo, Robert Fico acusou a Matovič de falta de ética ao facer unha venda ficticia do negocio de regionPRESS por 122 millóns de coroas eslovacas ao empregado Pavel Vandák, que presuntamente obtivo o diñeiro dunha conta interna. Matovič negouno.

### Primeiro ministro de Eslovaquia

O partido de Matovič, OĽaNO, obtivo nas eleccións parlamentarias eslovacas de 2020 53 escanos de 150 no Consello Nacional, co 25,02% dos votos. A corrupción foi o gran tema das eleccións, o que axudou a Matovič, que se situaba dende había tempo como un activista anticorrupción. O 13 de marzo Matovič anunciou que chegara a un acordo para unha coalición de goberno cos partidos de centro e dereita Somos Familia, Liberdade e Solidariedade e Para a Xente, aínda que non acordaran un programa de goberno común. Matovič presentou o seu goberno á presidenta Zuzana Čaputová o 16 de marzo e esta aceptou todos os nomeamentos. A composición do novo gabinete foi revelada o 18 de marzo e xuraron os cargos o 21 de marzo de 2020.

Notas
-----

1. ↑  "Slovakia president appoints centre-right coalition government". *The Guardian* (en castelán). 21 de marzo de 2020. ISSN 0261-3077. Consultado o 14 de maio de 2020.
2. ↑  Kirschbaum, Stanislav J. (2013). *Historical Dictionary of Slovakia* (en inglés). Scarecrow Press. p. 213. ISBN 978-0-8108-8030-6.
3. 1 2 3  "Igor Matovič". Consultado o 14 de maio de 2020.
4. ↑  "Coalition loses another MP" (en inglés). 10 de febreiro de 2011. Consultado o 14 de maio de 2020.
5. ↑  "Slovakia's Matovic: Europe's Mr Ordinary prepares for power". *BBC* (en inglés). 4 de marzo de 2020. Consultado o 14 de maio de 2020.
6. ↑  "Slovakia election: seismic shift as public anger ousts dominant Smer-SD party". *The Guardian* (en inglés). 1 de marzo de 2020. Consultado o 14 de maio de 2020.
7. ↑  "Slovakia: the end of Smer’s rule, the triumph of Igor Matovič" (en inglés). Consultado o Slovakia: the end of Smer’s rule, the triumph of Igor Matovič.
8. ↑  "Slovak election winner secures four-party coalition with cabinet deal" (en inglés). 13 de marzo de 2020. Consultado o 14 de maio de 2020.
9. ↑  "Matovič predstaví ministrov zrejme až v stredu" (en eslovaco). 17 de marzo de 2020. Consultado o 14 de maio de 2020.
10. ↑  "Nie Grendel, ministrom vnútra bude Mikulec. Matovič predstavil svoju vládu" (en eslovaco). 18 de marzo de 2020. Consultado o 14 de maio de 2020.
11. ↑  "Igor Matovic sworn in as Slovakia's prime minister" (en inglés). Consultado o 14 de maio de 2020.

Véxase tamén
------------

### Outros artigos

* Zuzana Čaputová

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Igor Matovič Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q552706
* WorldCat
* VIAF: 8301156565707023500002
* BRE: 5993683
* GND: 1205644628
* LCCN: no2021138650
* Munzinger: 00000032051
* NKC: mzk20211125365

 |